Robert Cohan
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
Robert Cohan var en amerikansk ballettdanser, pedagog, koreograf og ballettleder. Han ble utdannet hos Martha Graham og var ledende solist hos henne.
I 1967–1989 var han leder for London School of Contemporary Dance og London Contemporary Dance Theatre. Hans balletter, som Hunter of Angels (1967), Cell (1969) og Stages (1971, med musikk blant annet av Arne Nordheim), danner grunnstammen i dette ensemblets repertoar.Cohan var også kunstnerisk rådgiver for Israels Batsheva Dance Company. I 1994 hadde han stor suksess med A Midsummer Night's Dream, hans første verk for et klassisk kompani (Scottish Ballet). Les mer i Store norske leksikon ballett Dans i USA